צונקו אוקזקי

ד"ר צונקו אוקזקי (ביפנית: 岡崎 恒子; נולדה ב-7 ביוני 1933) היא חוקרת ביולוגית מולקולרית, שגילתה בשיתוף עם בעלה את מקטעי אוקזקי.<ref></ref> גילוי מקטעי אוקזקי היווה פריצת דרך משמעותית בהבנת מנגנון שכפול ה-DNA. ד"ר צונקו תרמה רבות להתקדמות המחקר הגנטי והיא עודה פעילה באקדמיה בימים אלה.

== ראשית חייה והשכלתה ==
צונקו אוקזקי נולדה במחוז אאיצ'י שביפן בשנת 1933<ref></ref> ולמדה תואר ראשון ודוקטורט בביולוגיה בבית הספר למדע באוניברסיטת נגויה.<ref name=":0"></ref> היא סיימה את הדוקטורט שלה בשנת 1956<ref></ref> והכירה באותה השנה את בעלה, רייג'י אוקזקי. הם התחתנו באותה שנה וזמן קצר לאחר מכן איחדו את עבודות המחקר והמעבדות שלהם.

== גילוי מקטעי אוקזקי ==
המחקר המוקדם של צונקו וריי'גי אוקזקי כלל חקר של שכפול DNA ומאפיינים ספציפיים של נוקלאוטידים בביצי צפרדעים וקיפודי ים.<ref name=":0"></ref> עבודה זו הובילה לגילוי תמידין-דיפוספט רמנוזה, נוקלאוטיד שקשור לסוכר. גילוי זה פתח עבורם את האפשרות לעבודה בארצות הברית, שם המשאבים למחקריהם היו זמינים יותר. הם עבדו באוניברסיטת וושינגטון ובאוניברסיטת סטנפורד במעבדותיהם של ג'.ל סטרומינגר וארתור קורנברג בהתאמה. בשנת 1968, לאחר השלמת מחקר רב בארצות הברית וביפן כאחד, צונקו ורייג'י פרסמו את פריצותיהם המדעיות בדבר מקטעי אוקזקי ב-PNAS.<ref></ref> בשנת 1975, לאחר מותו המוקדם של רייג'י אוקזקי מלוקמיה שנגרמה מהקרינה הרבה שנוצרה על ידי הפצצה ילד קטן שהוטלה על הירושימה, צונקו המשיכה במחקרה להוכחת הקשר בין מבנה תחל ה-RNA למקטעי אוקזקי.<ref></ref>

== תרומות מחקר נוספות ==
צונקו ממשיכה את פעילותה בפרויקטי מחקר שונים עוד בימים אלה, והיא חוקרת בעיקר היבטים שונים של DNA. היא עמדה בראש מעבדות שונות, שימשה כמנחה ראשית של סטודנטים רבים והייתה תורמת אינטלקטואלית משמעותית במחקרים רבים. אחת מתרומותיה הייתה במחקר שהראה כי hGCMa הוא בקר תעתוק בשליה, שככל הנראה מעורב בביטוי של גנים רבים הספציפיים לשליה. תרומה נוספת שלה הייתה במחקר שהראה שהחלבון B בצנטרומר האנושי משרה התמקמות נוקלאוזומים על רצפי α-satellite.<ref></ref> היא תרמה להבנת הבקרה הגנומית של HLA-G והאופן בו הנוכחות של הדכאן LINE1 מסבירה את הפחתת הביטוי של HLA-G. בנוסף היא תרמה למחקר על עכברים בעלי תסמונת דאון במטרה להבין את המאפיינים הגנוטיפים והפנוטיפיים של תסמונת דאון בבני אדם.

היא עבדה על הבנת הרגולציה הגנומית של HLA-G וכיצד נוכחות של משתיק גנים LINE1 עשויה להסביר את הביטוי המוגבל של HLA-G.<ref></ref> היא גם תרמה למחקר על עכברים עם מאפיינים של תסמונת דאון על מנת להבין את מאפייני הגנוטיפ-פנוטיפ של תסמונת דאון אצל בני אדם.<ref></ref>

== קריירה ==
צונקו הייתה פרופסורית עמיתה בביולוגיה מולקולרית בבית הספר למדע באוניברסיטת נגויה מ-1967 ועד 1983. היא החזיקה במשרה זו עד שהפכה לפרופסורית מובילה מ-1983 עד 1997. ב-1997 היא עברה לקרן המקיפה למדע רפואי באוניברסיטת Fujita Health, שם כיהנה כפרופסורית לחמש שנים ולאחר מכן כיהנה כפרופסורית אורחת עד ל-2008. בנוסף, בשנים 2004 עד 2007, עבודתה העיקרית הייתה במשרדי סטוקהולם (Stockholm Office) שם כיהנה כנציגת החברה היפנית לקידום המדע. היא הייתה גם נשיאת ומנכ"לית של ארגון המחקר כרומו (Chromo Research Inc) מ-2008 עד 2015.<ref name=":0"></ref>

== חיים אישיים ==
צונקו ילדה את בנה הבכור בשנת 1963, לאחר שחזרה מאוניברסיטת וושינגטון ואוניברסיטת סטנפורד יחד עם בעלה, ואת בנה השני בשנת 1973. באותה תקופה היה ביפן מחסור במסגרות לגיל הרך וצונקו, שעבדה כחוקרת במשרה מלאה, התקשתה למצוא עזרה בטיפול בילדיה. עקב כך היא לקחה חלק פעיל בקמפיין אזרחי וצעדה למען הרחבת מסגרות התמיכה בטיפול בילדים. רייג'י אוקזקי נפטר בשנת 1975, אך צונקו המשיכה לקדם את המחקר עליו עבדו עד להשלמתו.

== הוקרה ==
צונקו זכתה בפרס לוריאל-אונסק"ו לנשים במדע בשנת 2000.<ref>(2015-04-05)
 [http://www.thefreelibrary.com/DNA+researcher+Okazaki+wins+int'l+award+for+female+scientists.-a058678129 DNA researcher Okazaki wins int'l award for female scientists.], the Free Library, Retrieved 2017-10-31.</ref>

כמו כן, הוענקו לה: המדליה עם הסרט הסגול (Medal with Purple Ribbon) בשנת 2000; מסדר האוצר הקדוש (Order of the Sacred Treasure); וקרני זהב עם סרט צווארון (Gold Ray with Neck Ribbon) בשנת 2008.<ref name=":1"></ref>

בשנת 2015 אוניברסיטת נגויה השיקה את פרס צונקו ורייג'י אוקזקי, "לכבוד רוחם ומורשתם של הפרופסורים אוקזקי".<ref></ref>

בשנת 2015 קיבלה את פרס ההצטיינות בתרבות (Person of Cultural Merit).<ref></ref>

== קישורים חיצוניים ==

* [http://www.brh.co.jp/s_library/j_site/scientistweb/no32/index.html ביוגרפיה מפורטת] 

== הערות שוליים ==

קטגוריה:ביולוגים יפנים
קטגוריה:מדעניות יפניות
קטגוריה:זוכות פרס לוריאל-אונסק"ו לנשים במדע
קטגוריה:יפניות שנולדו ב-1933
קטגוריה:יפנים שנולדו ב-1933